
PERSONATGES 



Rita, 52 anys, nerviosament activa, malhumo- 
rada, egoista. 

Esteve, 40 anys, marit de Rita, sense més voluntat 

que la de la seva dóna. 

Ventura, 65 anys, oncle carnal d'Esteve, mansoy 

de natural, però treyent en ocasions 
el geni. 

Andreu, 40 anys, mosso. 

Joan, 25 anys, mosso. 



L'acció al Empordà. 



Dreta y esquerra, les del espectador. 



Aquesta obra va ser representada al Teatre Principal, en 

Vetllada Selecta. Va posaria en escena V Adrià Gual, ab aquella 
pulcritut de que sempre ha donat mostra, y varen interpretaria ab 
gran ajust els artistes consignats en el repartiment que segueix: 

Rita, Emília Baró.— Esteve, Enrich Giménez,— Ventura, Lluis 
Puiggari.— Andreu, Ramon Morató.— Joan, Artur Balot. 



. Digitized by Google 



p 



ESCENA 

Cuina de casa de pagès. A la dreta, primer terme, la 
llar, y al costat de més enllà, els fogons. A la esquerra, 
una finestra que dona a fora. Al fons, dues portes: una 
cap a la esquerra, que dona a la escala y una (més petita) 
cap a la dreta, que dona a la cambra hont se suposa que 
agonisa'l vell Damià. Entre les dues portes, un rellotge 
de pesos, però sense caixa, que vagi. Prop de la finestra 
y podentse enrondar, una taula llarga, colocada de 
manera que s'hi pugui estontolar una persona d'esquena, 
guaitant a fòra. A cada banda de taula, un banch. Sobre 
la taula, una Uumanera encesa. Aquí y allà, alguna cadira 
ordinària. Prop de la llar, un escambell, en el que seurà 
Rita al aixecarse'l teló, tenint compte una olla que hi 
haurà a la llar sobre'ls tres-peus. 

Es de vespre y per la finestra's veu claror de lluna. 

ESCENA PRIMERA 

rita, després ventura 

Rita atia y venta'l foch, acom- 
panyant ab una cansó'ls movi- 
ments del ventall. 

Rita. Aquí dalt de la montanya 

el pu-put hi ha cantat: 
quan les cabres tindràn llana 
els homes faràn bondat. 
Ventura. (De la porta del fons, dreta y fent senyal de 

callar a Rita.) Pxit... 
Rita. (Engegantlo ab despreci.) |Eh...! (Torna a 
cantar:) Aquet jove que ara passa 
mirèu com remena'ls peus... 
Ventura. (Suplicant.) Calla, dona... 
Rita. íY cuideus de vos! <íQuè n'heu de fer si canto o 

si no canto? Senyal que'n tinch ganes... 
Ventura. Sembla estrany que siguis com ets... 
Rita. ^Còm soch...? iveyam...! i com soch? 
Ventura. £No veus que'l teu sogre s'està morint, 
dona? 

Rita. (Com pera si.) Be triga... 

Ventura. jAy bon Deu! iQuí li hagués hagut de dir, 

8 JOSBPH MOVATÓ 

pobre Damià! jTants tips de trebayar com s'ha fet 
a n'aquet mon! 

Rita. <íY els altres? iQue per ventura no han treba- 
yat·els altres...? íMagay de veys! Sembla que 
fóra d'ells ningú s'ha escarrassat... jPobra casa si 
no hagués estat jo...! jjo! ^sentiu? jjo, jo, jo...! 

Ventura. \Y be, dona! ningú t'ho nega... Empro tquè't 
costaria de callar? 

Rita. No n'heu de fer rès vos de si'm costaria o no m 
costaria. Soch a casa meva y cadascú a casa seva 
fa lo que vol iho teniu entès? Y a qui no li acomodi, 
ja sab lo que li toca. Ab això, sou ben llibert d'anau- 
sen a casa vostra. La porta es ben oberta. 

Ventura, desesperansat de con* 
véncerla, se retira, aixecant els 
ulls al cel. Rita torna a cantar 
però en veu baixa, que gairebé no 
s'entén. 

ESCENA II 

RITA, ANDREU y JOAN 

Andreu y Joan entren ab les ei- 
nes de treball, que deixen a un 
recó. 

Andreu. (Senyalant ab la vista la cambra del mori- 

dor.) («Encara...? 
Rita. (Ab descoratge.) jEncara...! 
Andreu. Si que's veu que hi està ben aferrat a la 

vida... 
Rita. Com una Uagasta. 

Joan, sentint la conversa de Rita 
y Andreu) pren aires d'íntima re- 
volta, com si no podés dissimular 
el disgust. 

Andreu. Jo may ho hauria dit que arribés a allargar 

en tanta de manera... Si d'un any ensà ja no sem- 
blava ni tu ni vos... 
Rita. Se veu que fins a l'hora de la mort vol ser tos- 
sut. 

Andreu. Això si que ho tenia: quan ficava \i banya 
a un forat, ni la justícia li hauria poscuda fer treure. 
Joan. i Pobre Damià! 

Rita. (Mal ha morada.) {Pobre Damià! ipobre Damià! 
jPobres de nosaltres has de dir! Per lo que hi fa 
al mon... 

Joan. (Com enrahonant entre sí.) Si no hi fa, ja hi 

ha fet... 
Rita. <*Què dius? 

Joan. ( Desentenentsen.) Deya pa rès^.. 
Rita. Es que'm sembla que ja tens la llengua massa 
llarga, minyó. 

Va cap a la taula rondinant sen- 
se que se la entengui y treu les 
estovalles del calaix. 

Andren. (Apart, asseyentse al costat den Joan.) No 
t'emboliquis, noy... Té males pusses la mestressa... 

Joan. (De mal humor.) Ja les hi treuría jo, si fos de 
'•'hereu. Y ab una vara de freixa que les hi treu- 
ría... <*Hont s'es vist això? 

Andreu. Noy, vas malament... Ets massa jove. Ja 
diu be'l ditxo que jovent y enteniment no van may 
de parey. 

Joan s'arronsa d'espatlles. 

Rita. (Cantant.) Aquí dalt de la montanya 

el pu-put hi ha cantat: 

quan les cabres tindràn llana 

el sogre se n'haurà anat... 
Andreu. jLlamp de mestressa, quins acudits! lAviat 
me faríeu riure! 

Rita fa una rialla forta. 

ESCENA III 

DITS y VENTURA 

Aquet surt al pas de la porta sen 
se avensar. 

Ventura. (Suplicant.) Rita... 

Rita no'n fa cas ? reprèn la canso, 
tota enriolada. 

Ventura. (Retirantse desolat,) \Ay bon Deu Senyor! 
Joan. (A Andreu.) Entro a vèurel, pobre avi Damià. 
iVens, tu? 

Andreu. Deu me'n regort y Maria Santíssima. Si no 
fos aquella fortor que fa, prou. Empro aquella 
fortor no la puch obeir... Sembla mentida que un 
hom pusqui arribar a n'aquell estat... Ves si no 
valdria més morir d'una vegada. 

Joan. (Anantsen.) jPobre Damià! (Pausa.) 

■ 

ESCENA ÏV 

RITA y ANDREU 

Andreu. (Aixecantse de sobte.) jQuina bafarada més 
marejadora! Lo que es si no obrim quelcom perquè 
passi l'aire, ens hi afogarem aquí. 

Rita. Ja tenes rahó, ja. (Obrint la finestra.) Tota la 
casa es una pestilència. (Pausa.) Lo que'm sab 
més greu de tot es aquell be de Deu de matalassos, 
que tots me'ls malmenarà. Y pensar que encara no 
fa tres setmanes que vàrem referlos. Y bons que 
son. Mira: a cada un hi varen entrar més de coran- 
ta lliures de llana. Entre llana y teles y una cosa y 
altra, costen més d'una unsa cada un... 

Andreu. Ja fa condol, ja, això. 

Rita. ^Si'n fa? jpas poch que'n fa...! Oh, y que si 

aquesta cosa dura gaire, hi hà pas prill que'n pus- 

quem aprofitar rasa ni pols... Si s'afanyés a morir, 

encara, empró si segueix com d'ahir ensà, ja podem 

ben dir: adeu, matalassos... jMalagonyades dues 

unces...! 

Andreu. \Y bel «jquè s'hi farà? No hi hà remey. 

Rita. Prou que n'hi hà... Jo manés... Empro com que 
l'Esteve es tan gosarapa... 

Andreu. Es un bon home, perxò. 

Rita. De massa's pert... Me deixés governar a mi... 

Andreu. Be prou que governeu, dona... 

Rita. Fas del tot... Mira, ahir, ahir mateix sense anar 
més lluny, li vaig estar predicant d'un cap de dia a 
l'altre ab l'intent de salvar els matalassos. Donchs, 
per més que vaig maldar y sermonejar, no'n vaig 
treure res...: jtossut com una banya de marrà! 

Andreu. Be, dona, heu de pensar que es el seu pare. 

Rita. Oh, magay, son dues unses, tabé. 

ESCENA V 

Dits y ESTEVE 

Esteve va vestit apagesat, ab gech 
de patent fosch y calses de vellut 
negre. Porta gorra, espardenyes 
de vetes negres, mitjons bianchs, 
camisa Manca sense planxar y 
manta, que deixa al damunt d'una 
cadira. 

Esteve. Santa nit que Deu mos dó. 

Andreu. Bona nit, herèu.. 

Rita. Ja't dich jo que l'has feta llarga avuy. 

Esteve. iQuè s'hi farà...? 

Rita. <íja has venut la vedella? 

Esteve. Massa que The venuda, me faig ab el mon. 
Rita. això? 

Esteve. Rès, que només n'he poscut treure una unsa 
y mija, vethoaquí. 

Rita. No, si ja ho dich sempre jo. Colsevol dia al 
treure'l pà del forn, ens trobarem ab que ja se'ns 
hi haurà florit. D'algún temps ensà sembla que'ls 
dimonis hi ballin a casa nostra. Ja t'asseguro ben 
assegurat que no'ns deixa de petja la desgracia. 

Esteve. Oh, y encara bon goig que l'hagi poscuda 
vendre... 

Rita. Més hauria valgut, miagay...! jUn animal tan 
guapo...! 

Esteve. Ja ho pots dir, ja. Si no l'haguéssim hagut de 
vendre, d'aquí poch temps n'hauríem poscut treure 
dues unses ben bones, |me faig ab el mon! 

Rita. (Que s'ha acostat altre cop vora la llar, diu 
capficada ab la venda y com parlant tota sola.) 
Sembla mentida que la mala estrugansa'ns hagi de 
perseguir aixfs... jAy, senyor... 1 Y tot per... |De- 
teniume la llengua, perquè diria un disbarat! 

Esteve. (Deixant un paquet al damunt de la taula y 
parlant ab indiferència.) <iQuè fa'l pare? 

Rita. Si, <*què vols que fassi? lo mateix que quan te 
n'has anat: panxegar eternament. Ja't dich jo que 
ens en dona una bona sardana... iQuè tragines a 
n'aquet paquet? 

Esteve. Candeles... Com que qui sab con me tornarà 
lleure de baixar a vila, som pensat: compra cande- 
les y aixís per les honres t'estalviaràs un viatge... 

Rita. Dos a fe que'm sembla que n'hi hà per dies de 
feries servir... (Fer t agonitzant.) Sembla que no 
se'n vulgui anar ni ab fum de sabatots. 

Esteve. Dius unes coses, tu tabé, a vegades... 

Rita. (Ab fleumería.) T'ènfadis pas, Esteve... Hi hà 

moments que unhom no sab lo que's diu... Y es la 
mateixa angunia, ^sabes...? Quan veig que hi hà 
tants dies que només fa que patir y fer patir, tota 
m'encench... No està en mi... <£Que no ho trobes 
tu mateix que tant de be li faria Deu si se l'en 
duya? 

Esteve. Be, tocant a n'això, no't diré que vagis del 
tot fora de camí... 

Rita. <*Y dos, home?... <jTe penses que si jo hi veyés 
un remey, tindria tant mal cor per dir lo que 
dich...? (Joan surt de la cambra del malalt y s'a- 
costa a la finestra, hont hi hà Andreu guaitant 
a fora») Dós no t'ho pensis, home... No tinch tan 
mal cor, encara que ell sempre m'hagi tingut per 
dolenta... Justament jo, que no soch bona per fer 
mal a un pollastre... Ja m'agradaria que me n'en- 
senyessin una altra de jova que estimés més al 
seu sogre de lo que jo l'estimo. 

ESCENA VI 

dits, més JOAN 

Joan. (Apart a Andreu.) No'n parlem pas més de lo 
que l'estima. Si fa o no fa, com ete perdigons a 
les gotlles, que les maten. 

Esteve. (Dirigintse a tots ) ^No hi hà res de nou? 

Rita. Res. 

Esteve. (A Rita.) <£>e cont ensà no has vist al pare? 
Rita. (Indiferent.) Havent dinat y som entrat una 
estona... 

Esteve. <*Qui sab si arribessis a veure què fa...? 
Rita. Tantmateix tabé hi pories anar tu, que no 

l'has vist desde bon dematí... 
Esteve. jAixò es cosa de dones!... Apa, ves.., 

Rita. M'agrades tu... Tot desseguida tens els criats 
amanits... Vols treure les serps dels caus, empro 
servinte de les urpes dels altres... 

Esteve. <;Què vòs que't digui jo, me faig ab el mon? 
May he estat bo per veure llàstimes... 

Rita jM'agrada aquet! Y jo si <ifa? que soch bona. 

Esteve. Tenes més cor tu... 

Rita's dirigeix a la cambra, de ma- 
la gana. 

Joan. (A Andreu.) Pas gens no'n té de cor... (Pausa.) 
Me'n vaig a conduir el bestiar... No les puch sen- 
tir certes coses. <jVens? 

Pren un llum de ganxo que hi hà 
penjat a la xemaneya, l'encén ab 
la Uumanera de sobre la taula y 
se'n va per la porta de la esque- 
rra, seguit d'Andreu. 

ESCENA VIÍ 

ESTEVE y RITA 

Esteve, al restar sol, s'acosta a 
la finestra y, estontolat a la tau- 
la, guaita a fora ab aire somnia- 
dor. Moments de quietut, inte- 
rromputs només pel tich-tach del 
rellotge de pesos. 

Rita. (Sortint de la cambra-) jUf! Sé pas com ho 
poden aguantar... Els vegessis, semblen talment 
dues cotorbes. Estan agafats de les mans y's mi- 
ren d'una lley de manera que fan riure sense ga- 
nes. (Pausa curta. Esteve està encantat mirant 
al defora.) La llàstima es que, si això dura, els 
matalassos se'ns malmenaràn del tot y no'n porem 
aprofitar ni una trista floca de llana. 

Esteve. (No sentintla.) Mira, Rita: repara quina 

lluna més maca que fa avuy... Sembla un miray 
rodó... Tot ho aclareix... Fixat quin goig que fa 
aquetbede Deu d'horts... \Y quines exteses de 
fruiters!, ^fa, Rita...? Desde'l morro de la casa fins 
a tocar el riberal, tot sembla un jardí... |Me faig 
ab el mon! Si no'ns hagués vingut aquet maleït en- 
contre de la malaltia del pare, jquin bon any hauria 
estat aquet! Empro aquet llamp de malaltia ens ha 
ben esguerrat la boga... ^No fa, tu, Rita, que fa 
ràbia això? 

Rita. Y tanta si'n fa... Y que ja ho pots tornar a dir. . 
Y lo pitjor es no saber con ha d'acabarse tot 
aquet tripijoch... Mira què ha dit el senyor metge: 
tant pot morirse d'aquí un dient d'Ave-María, com 
malaltejar mitg any de carrera. 

Esteve. Mira com groguegen les escaroles... Y el blat 
del quintar icom s'agèu de tan replenes com porta 
les espigues...! <jY els fruiters? Se porten com 
uns homes aquest any els fruiters... Y pensar que 
la malaltia del pare se'ns en endurà la meitat del 
gony... iMe faig ab el mon! tan bell poder de mo- 
neda com hauríem poscut arreplegar... (Pausa.) 
Mira, Rita, tot això que's veu, (fent un gest hori- 
zontal ab el bras, com senvalantho tot,) tot això 
que's veu desde'l riberal a la casa, desde'l quintar 
al hort del oncle Ventura, tot, ben be tot es gonyat 
del pare... ;Tot, Rita! Havia estat un brau treba- 
yadoràs el pare... Ell tot sol... tot sol, Rita, va 
pagar els deutes que li va deixar l'avi y va refer la 
casa... A n'ell devem tot lo que som... 

Rita. \A n'ell, a n'ell! A nosaltres mateixos has de 
dir. Perquè, si ell va af anyarho <{quí es que ho hau- 
ria defensat si no haguéssim estat nosaltres? Aviat 
està dit això de que tot ho devem a n'ell... jMagay! 
si no arriba a ser lo que'ns hem escarrassat nos- 

altres, ja voldria veure hont hauria anat a parar 
tot ab els quatre anys de malaltia del vey. La es- 
quena y la camisa'ns en hauríem fet darrera les 
seves marfugues... Vès per què vàrem haver d'em- 
penyar el camp del Cotó... Per la malaltia... Vès 
hont varen anar a parar els porchs del any passat. .. 
A cal apotecari... Vès per què han de servir els 
còrtos de la vedella... Per tapar forats... Y encara 
bon goig si'ns en sobren per l'enterro. (Pausa. 
Mira sn Vaire.) \Ay bon Deu Senyor! El dia que 
això s'acabi, semblarà que estem al cel... 

Esteve. Ben mirat, ja tenes rahó, ja. 

Rita. Pas poch que'n tinch... Y no parlo may que no'n 
tingui. Empro'l mal es que no'm val... Si tu escol- 
tessis els meus consells... 

Pausa. Rita's va acostant a Es- 
teve, que torna a encantarse mi- 
rant al defòra. S'hi acosta sense 
que ell se n'adongui, fins a res- 
tar ajamolida al seu costat, 
com cercant una festa. Ell, al 
sentírsela tan aprop, té un surt 
de desvetllament. 

Rita. (Ab una rialla.) jEh que t'has espantat...! <*Què 
pensaves ara? 

Esteve. (Ab moviment hofisontal del bras.) Que tot 
això es nostre... Que tot això es meu... 

Rita. (Somrient ab malícia.) Pas encara, minyó. 

Esteve. Empró ho serà aviat. 

Rita. iQuí sab, Mare de Deu? 

Esteve. (Convensut.) \Y si, dona! 

Rita. Veurem, que deya el cego .. Lo que es el se- 
nyor doctor, sembla pas estarne tan segur... Diu 
que encara poría tenir una revifalla. Y Deu ens 
en gort de que la tingués, perquè de totes mane- 
res el tindríem baldat per tota la vida. 

Esteve. (Ab esverament,) iLlampus! ,iAixò ha dit el 

senyor metge? 
Rita. jAixò, això! Dòs iquè't pensaves? 
Esteve. jAllavores pla la tindríem ben carregosa la 

creu! 

Rita. Tan carregosa, que si la haguéssim de carros- 

sar gaire, ben segur que'ns esllomaria. 
Esteve. No serà si a Deu plau... 
Rita. <jY si es? 

Esteve. Mira, ens caldrà pendre paciència. iQuin 
remey hi hauria? 

Rita. (Rabiosa.) jQuin home! jSenyor, quin home! 
En res troba adop... Aviat me faria dir el pare- 
nostre al inrevés... <£Que no hi hà hospitals, per 
ventura? 

Esteve. ^Vós dir, Rita...? 

Rita. iMagay! jja ho crech que ho vuy dir! jjo portés 
el comando de la casa...! 

Pausa. Se sent el tich-tach del 
rellotge. Esteve para la orella 
com fent atenció. Després pren el 
bras de la seva dona v diu par- 
lant en veu*baixa. 

Esteve. Pxit... | Calla...! ^Sents? 

Rita. (Esverada.) <»Què...? ^què hi hà...? 

Esteve. Desde aquí se senten els gemechs del pare... 

Rita. (Desfentsen.) iQui sab què'm pensava que vo- 
lies dir...! Vès quins espants de donar... <jNo ho 
veus que es l'ànima del rellotge? 

Esteve. No es el rellotge, nó... Es el panteix del 
pare... El sento be com si fos a tocar... 

Rita. Y be, si ho es, que ho sigui. <iQuè vols dir ab 
això? jCom si ja no'n fos de mena de panxegaire! 

Esteve. Empro, no ho sé... avuy té una mena de pan- 
xegar diferenta dels altres dies... 

Rita. Encara'm faràs riure ab les teves cabòries. 
Sembla que t'has tornat mitg liró... jDe què fan 
homes...! 

Esteve. (Humil.) Be, dóna, no t'enfadis perxò... 

Rita. M'ho pendré rient, si coneixes... 

Esteve. Be, dóna, no siguis aixís. 

Rita. Tu no has de serho aixís... Sembles una gallina. 

S'aparta d'ell enmur riada. Pausa. 
Ell torna a mirar al defòra. Des- 
prés se gira, y al vèurela a n'ella 
ab posat sorrut, s'hi acosta hu- 
milment. 

Esteve. éQue encara estàs enfadada? 

Rita. iAh, nó! jCantaré y riuré! Tenes ventura que a 
mi tot me passa desseguida... Acabat de dir, aca- 
bat d'oferir... 

Esteve. Aixís ha de ser, dona... (Pausa.) <iQuè deyes 

suara dels matalassos? 
Rita. (Sobtadament rabiosa.) jQue se'ns podriràn, 

deya! 

Esteve. (Desolat.) <iVeus, dona? Ja't tornes a enfa- 
dar jme faig ab Judes...! 
Rita. No hi puch fer més... M'encenen aquestes 

coses... 

Esteve. <í Què s'hi farà...? Hem de tenir paciència, 
dona... 

Rita. Si els matalassos pusquessin salvarlo de la mort, 
ja poríen anar al magay, empro'l cas es que'ls 
matalassos se'ns faràn mal bé y ell se n'airà al clot 
de la mateixa manera... 

Esteve. (Asseyentse en una cadira.) Això ja es una 
rahó iveus? 

Resten tots dos muts, ab la mi- 
rada perduda, com si no's goses- 
sin mirar. Rita se posa a cargolar 
nerviosament un corn del devan- 
tal. De sobte se sent al defòra 

algú que xiula una sardana y ella 
seposa a taral·lejaria baixet. Es- 
teve, d'esma, segueix la tonada 
ab el peu y teclejant ab els dits 
sobre la taula. 

Esteve. (Deixant de seguir el compàs.) «jTe'n recor- 
des, Rita? Es la primera que vàrem ballar aquesta. 

Rita. Prou que me'n recordo. . (Ab fingida amargor.) 
iAy bon Deu! m'estimaves pla més allavores que 
ara... 

Esteve. (Vehement.) <jQuí t'estimava més? ^quí t'esti- 
mava més, me faig ab el mon...? èQue n ° t'estimo 
ara? (Rita s'arronsa d espatlles.) <íQuè vol dir 
això? Consevol que't sentís encara's pensaria que't 
faig malpassar... 

Rita. Ningú ho diu això... 

Esteve, i Y dos, dona! Sembla estrany que tiris aques- 
tes indirectes, con ets la dona que hi hà més 
contemplada sota la capa del cel... Apa, acòstut, 
que no vuy que t'ho pensis que no t'estimo. 

Rita se li acosta ab fingida ver- 
gonya y se li assèu ben aprop. Ell 
li pren una mà y comensa a ama- 
nyagarli. 

Rita. (De sobte.) ^May no diries què, Esteve? 
Esteve. éQuè? 

Kita. Com que de cap manera hi hà remey ^sabes...? 
el cas fora salvar lo que's pusqués centenes...? 

Esteve. Podè si que tenes rahó... A mi tabé m'ha- 
via vingut al pensament... 

Rita. No havent de ferli be ni mal <jsabes?... 

Esteve. (Mirantla estúpidament.) <jVòs dir que no 
estarà mal fet? 

Rita. i Y que ha d'estar...! 

Esteve. Mira que hi hà un ditxo que diu: tal faràs, 
tal trobaràs... 

Rita. Tot son vuits y nous això dels ditxos, home. 
Y després ^ahont els tenim nosaltres els fills per- 
que'nspusqui passar una cosa com aquesta...? Tot 
lo més, nevots... Y els nevots jno'n Uauraràn poch 
de dret per arreplegar la moma...! 

Esteve. Ben mirat, ja es una rahó... 

Rita. No parla may que no'n tingui la teva dona... 

Esteve. Be, si, empró iqm ho farà... això que tu 
penses? 

Rita. En Joan y l'Andreu. <£E1s crido? 
Esteve. No, ja hi entraré jo y els faré venir. (Se'n 
va per la esquerra,) 

■ 

< 

ESCENA VIII 

RITA y VENTURA 

Rita. Ay, gràcies a Deu. (Respira satisfeta y des- 
prés se posa a cantar a mitja veu ) 
Aquí dalt de la montanya 
el pu-put hi ha cantat: 
quan les cabres tindràn llana 
els homes faràn bondat. 
Ventura. (Desde la porta.) Tingues la caritat de ca- 
llar, dona... 
Rita. (Engegantlo.) jEh...! 

Ventura. (Solemnial.) Ja't donarà'l càstich que't me- 
reixes, Deu Nostre Senyor... 

Rita. èQuín càstich me mereixo? ^Eh? ^Quin càstich 
me mereixo? Valdria més que us cuidessiu de casa 
vostra que no pas d'anar a amoinar a la dels altres 
(jho sentiu? 

Ventura. Som germans ab en Damià, centenes? Y ja 
que'l seu fill el deixa morir com una bèstia, me'n 

cuido jo jah! Y dret que hi tinch, descarada... Y 
ja que'ls que ho haurien de fer per obligació, no 
ho volen fer, ho han de fer els altres... 

Rita. Soch a casa meva y faig lo que vuy. 

Ventura. Pas encara no hi ets. 

Rita. jAh, nó! jpodè si que soch a casa vostra! 

Ventura. Més que a casa teva... que més dret hi 
tinch jo, que estimo a n'en Damià, que no pas tu, 
que ja'l voldries mort. Y si'l teu home se morís, a 
mi'm pervindría lo d'aquesta casa. 

Rita. (Rabiosa, agafant una estella de la llar.) 
iLlamp de vey! Si no us apartèu d'aquí us esberlo 
la clepsa. 

Ventura's retira descoratjat. Ri- 
ta, tota nerviosa, reprèn la canso. 

ESCENA IX 

RITA, JOAN y ANDREU 

Rita. Ah «íja sou aquí? Veniu. 

Bis acompanya fins a la porta de 
la cambra del malalt y els parla 
en veu baixa. Després recula y 
se'n va a seure a la vora del foch. 

Joan. (A Andreu, tot fent un moviment de reculada 
com si no's decidís.) Goso pas, jo... 

Andreu. No hi ha remey, s'ha d'estacar l'ase allà 
hont l'amo mana... 

Joan. Tenes rahó... Empro'm fa molta ràbia, veyes. 

Entren a la cambra 



• 

ESCENA X 

RITA y VENTURA 

Ventura. (Sortint esverat.) Tu ^ahont es el teu home? 

Rita. (Sense girarse.) iBusqueulo! <«Que li vaig al 
darrera jo, per ventura? 

Ventura. (Amenassant.) jMira, mal esperit...! Di- 
gues: (íhont es l'herèu? 

Rita. <iQuè m'espliquèu a mi? 

Ventura. (Agafantla pel bras.) íQuè li volèu fer a 
n'el meu germà? Digues, enrahona: <iquè li volèu fer 
a n'el meu germà...? 

Rita. (Desfentsen ab una revolada,) iQuin gènit, 
aquet mala bèstia d'home! 

Ventura. (Perseguintla amenassador.) éQuè li vo- 
lèu fer a n'el meu germà? <ïEh? <?Què li volèu fer? 
(Despenja una escopeta que hi ha penjada prop 
del rellotge.) jThaig de matar, perduda! jlloba, 
més que lloba...! 

Rita. (Agafant una cadira,) Si us acostèu us faig 
un cap nou, sach de verí. (Decidida.) Y ja esíèu 
passant la porta. ^Sentiu què us dich? ; Ànsia! 
Sortiu abans no us ho digui d'una altra manera... 
(Ab una mitja rialla.) Y deixèu la escopeta, que . 
no'n faríeu res... ^No veyèu que es descarregada? 

Ventura. (Abandonant l'arma, però sense deixar 
Vexaltament ) ^Hont es el teu home? ^Hont es 
l'herèu? éQuè li volèu fer a n'el meu germà? jEs 
botza d'un cop! jEsplícat, mala bèstia! 

Rita. (Ab dcspreci.) Bones cames y bons ulls teniu 
pera anarho a veure. 

Ventura. Si que hi airé... empro primer vuy bofete- 
jarte (s'hi acosta amenassant), vuy escupirte, 
vuy escanyar te. (Se li arrapa al coll.) 

Rita. (Dcfensantse.) jAssistencia! jSocós! jEsteve! 
Andreu! iQue'm maten...! 

Andreu y Joan surten esverats. 
A poch, surt Esteve. 

ESCENA XI 

DitS y ANDREU, JOAN V ESTEVE 

Joan v Andreu subjecten a Ven- 
tura. 

Ventura. jNo'm toquèu, lladres! Deixeume, que la 
vuy matar a n'aquesta dona... Y a vosaltres us 
vuy escupir la cara per brètols y per males àni- 
mes. Y a l'Esteve també l'haig d'escupir jper mal 
fill! 

Andreu. Home, padrí, no us ho prenguèu d'aquesta 
manera. 

Ventura. jY encara gosa parlar el valent murri! jY 
encara gosa aixecar la veu! (Ab ràbia <f impotèn- 
cia.) iSi jo'm pusqués llevar vint anys de sobre...! 

Joan. (Deixantlo anar y com si no volgués interve- 
nir en rès.) |Maliatsiga...! 

Rita. <iQuè faríeu si us els pusquessiu treure? 

Ventura. Lo primer de tot, matarte. 

Rita. |Gran mal! jMaltractar una pobra dona! 

Ventura. ^Tu, dona? jGanes! No ho ets tu una dona. 
Un escorpí ets tu. (Desfentse ab una revolada de 
Andreu.) \Y vey y tot te mataré, que no n'ets 
digna de trepitjar la terra! (Agafa una destral y 
se li acosta amenassador .) 

Rita. (Ab un xiscle.) \ Esteve! 

Esteve. (Entrant.) |Eh! ^Què es això? èQuí es que a 
casa meva gosa amenassar a la meva dona? 

Ventura. (Acostantse a Esteve.) <iQuè li volèu fer a 
n'el meu germà? 

Rita. (Cínicament.) Res no li volen fer, home... Prou 
que li han fet ja. 

Ventura. (No sentintla.) Digues <£què li voleu fer? 

Esteve. (Arronsantse d'espatlles.) «jQuè'm dièu a 
mi? Es cosa d'ella, això... 

Rita. jY no te l'escoltis a n'aquest home! iQuè n'ha 
de fer ell de lo de casa? Treulo, Esteve, treulo, 
que m'ha insultat, que m'ha posat més baixa que la 
terra, que m'ha dit lo que no hi ha per dir... 

Ventura. Y poch n'he fet, jmala arna! Y poch n'he fet 
imala pècora!, que per més que te'm begués les 
sanchs no pagaries les teves culpes, jlladra, més 
que lladra! 

Esteve. jProu n'hi hà! |Fòra d'aquí! 

Ventura, i No vuy! 

Esteve. jFòra dich! 

Ventura. No manes, encara..-. Soch a casa del meu 
germà... a casa meva... jSi'l pare tornava de l'altre 
mon y veya aquestes coses! 

Esteve. jVatja, prou! \A fóra abans no us ho digui ab 
un cop de pal. 

Agafa al vell pel bras y l'arros- 
sega fins a la porta- El vell se 
defensa, però acaba per ser Uen- 
sat a fòra. Esteve tanca la porta 
totseguit. Moments de silenci. 

ESCENA XII 

Dits, fòra ventura 

Rita. jGracies a Deu! Me pensava que no acabaries 
may de tréurel de casa. Sembles una gallina molla. 
jBajanet, més que bajanet! 

Esteva. (Disculpantse) Es l'uncle, dóna, es el germà 
del pare... 



Digitized 



LA JO VA 



25 



Rita. Sigui qui sigui. M'ha insultat, me volis matar 

<jho sabes? Ja es ben be una rahó que gats ab gats 

may s'esgarrapen... 
Esteve. Y be, ja'l tenim fora... No hi pensis més. 
Rita. (Hipòcrita.) Empro l'espant ja ningú me'l treu 

de dintre. Tota jo tremolo encara <jveus? 
Esteve. (Pianyfvol.) jPobreta...! 
Joan. (Apart a Andreu.) Pobra bèstia, dich jo. 
Esteve. Anem, dóna, lo passat, passat. (Senyalant 

ab la vista la cambra del malalt.) <íQue ja han 

fet allò aquets? 
Andreu. Si, ja està. 

Rita. Si d'això ha vingut tot. S'ha posat més enfaris- 
tolat... 

Esteve. Prou que m'ho afiguro... 
Andreu. La màrfega li hem deixada, l'amo. 
Esteve. Ben fet... 
Rita. Malaguanyada, perxò. 

Esteve. Be, dóna, no li vindrà de la màrfega. Cal 
pas matar tot lo que es gras. Y be li havien de 
deixar una cosa o altra. 

Rita. Això si, emprò... 

Esteve. Be, deixemho estar ara això. <»Còm està'l 
sopar? 

Rita. Fa tres hores que'l tinch a punt. 
Esteve. Donchs, apa «isiemhi? 

S'asseuen a taula. Andreu y Joan 
s'hi acosten. Rita porta Tolia. 
Esteve pren la llossa, però abans 
d'escudellarse queda un moment 
penaatiu. 

Esteve. ^Qui sab si entressis a veure'l pare, tu, Rita? 
Rita. Pas jo que gosi ab lo encalabrinat que deu estar. 
Esteve. <jY dòs...? 

Rita. (Arronsantse d'espatlles.) Que hi entri un 

d'aquets... Tu, Joan... 
Joan. Oh, goso pas jo tapoch. 
Rita. iQuins homes! 

Pausa. Se sent el tich-tach del 
rellotge. 

Esteve. (Escoltant.) Tu, Rita, me sembla que'l sento 

que's queixa... Veuràs, fíxathi... 
Rita. Manies teves. 

Esteve. No que no son manies... No, nó, el sento be, 
com si'l tingués a tocar. (Senyalant el cor.) Aquí 
dins el sento... (Cridant) jPare! (Quietut abso- 
luta.) Té, ara no que no 1 ! sento... jPare! iohpare! 

Rita. Y déixal estar! \Es més tossut...! ««Encara no 
ho coneixes que no't vol respondre? Com si li 
vingués d'ara això de ser tan enter ch... 

Esteve. jPare! jpare! (Va cap a la cambra, però a 
mitg camí se'n desdeix.) jNo goso, vatja! Sembla 
que les cames se'm seguin... No sé què tinch... 

Rita. Entrahi tu, Andreu. 

Andreu. Veureu, jo... 

Rita. iMagay! Ja hi entraré jo, empro no diguèu may 
més enlloch que siguèu homes... (Desapareix. 
Moment de silenci. Després torna a sortir.) jMa- 
lament us podia respondre! (Esteva se la mira 
esverat. Ella, desconcertada, té un moviment de 
fingida pena.) iPobre pare...! 

Esteve. ^Eh? èQuè dius? jMort! 

Rita. (Fent la compungida.) èQuè hi farem...? La 
seva hora era arribada... Y tant de be li ha fet Deu 
al cap d'avall. Per patir y fer patir com ho feya 
jel pobre! (Esteve's deixa caure en una cadira 
tot cavilós. Rita s'hi acosta per fiar rera y, ab ac- 
titut de voler lo animar, li mostra, ab la mà ex- 
lesa, el defòra.) jMira quina lluna que fa! jY que 

be's veuen les terres...! Repara, Esteve: tot això 
es teu... Tot això es nostre... ben nostre... 



Esteve. (Foragitantla de si.) Fuig, déixem... »Me 
fas un fàstich! 



Rita. (Fent el ploricó.) èJo fàstich...? ^Què he fet 
jo? 



Esteve. (Acostàntseli.) Tu l'has mort al pare... |Tu, 
tu l'has mort...! jAy trist de mí, que m'has fet des- 
graciat per tota la vida! (Ps deixa caure abatut 
en una cadira.) 

Rita. jDe què fan homes! 

Esteve. (Amenassador, s'aireca d'una pessa y en- 
laira la cadira.) {Mira! jMira...! (Rita, esvera- 
da, se va esquitllant, arrupintse cap a un recó, 
mirantlo ab expressió de gran basarda. Andreu 
s'interposa entre' Is dos. Esteve , deixant anar la 
cadira, diu.) jNo, no puch...! i Quin infern serà 
aquesta casa d'ara endavant...! 



Va pera enrotllarli un bras al 
coll, però PEsteve's redressa. 
Joan se'n va a la cambra del 
mort. 



Rita proba d'aixecarse en actitut 
consoladora, però al serhi prop, 
ell se la torna a treure del davant 
ab una empenta. Ella se'l guaita 
de lluny esporuguida, tota aclo- 
fada a terra a causa del cop de 
geni del home, que segueix mi- 
ràntsela amenassador, mentres 
Andreu resta en actitut de cal- 
marlo. 

Les corrandes que canta la Rita porten la següent 
tonada* que es popular al Empordà, 



clllilfíU.. 




H uí l r j- i JTi ^g 




Uto-w eh L·-yrui Jft/-\òflv bn-L·lu- 



OBSERVAÇIO ALS ACTORS 

Les paraules con, cor tos, gony, etc, s'han de pronun- 
ciar de manera que la d que substitueix el diptong ua soni 
oberta com la d d'oli. En els temps de verb (enes, sabes, 
etcètera, la e de l'última sílaba sona com la de pare o com 
la segona a de cara. 



Digitized by Google 



Digitized by Google 



DEL MATEIX AUTOR 

i 

Arran del cingle. — Novela. ... 3 ptes. 
Els habitants de la lluna.— Novela. 2 ptes. 

